เป็นด่างๆสีขาวที่แขนเป็นเวลา 3 อาทิตย์แล้ว ไม่มีอาการคัน แต่ถ้าโดนเหงื่อจะคันตรงบริเวณจุดๆนั้น ปกติแล้วจะตากแดดเป็นเวลานานๆ อยากทราบว่าเกิดจากแสงUV หรือไม่ รบกวนด้วยค่ะ
สวัสดีค่ะ การวินิจฉัยที่เป็นไปได้-เชื้อราที่ผิวหนัง มักจะเป็นผื่นวงแดง ตรงกลางเป็นสีขาวได้ คัน เป็นขุย มักเกิดตามบริเวณที่อับชื้น-ด่างขาว แต่มักไม่มีอาการคัน-รอยขาวที่เกิดตามหลังการอักเสบเช่น เกิดหลังการเป็น ผื่นผิวหนังอักเสบเฉียบพลัน ผื่นผิวหนังอักเสบจากการสัมผัส เช่นสบู่ โลชั่น น้ำหอม รูขุมขนอักเสบ แต่มักไม่คันเช่นกันในกรณีนี้ถ้าคันมากอาจจะนึกถึงโรคในกลุ่มเชื้อราที่ผิวหนัง การโดนแดดมักจะทำให้ผิวคล้ำขึ้นมากกว่าที่จะทำให้เกิดเป็นรอยด่างสีขาวค่ะการดูแลตัวเองเบื้องต้น ไม่ไปแกะเกาบริเวณรอยด่าง รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง และยังไม่ควรเอายาอะไรไปทาเพราะยังไม่ทราบการวินิจฉัยหากคันมากขึ้นเรื่อยๆ หรือรอยโรคเปลี่ยนไป ดูมีการอักเสบ ปวด บวม แดง และลุกลามไปที่อื่น ควรไปพบแพทย์